Càuss a gancio

Ël càuss a gancio, an anglèis hook kick, a l'é un colp ëd tipo sircolar a l'andaré (visadì vers ël darera dël còrp) an s'un pian orisontal o dë sbies. An chèiche dissiplin-e dë spòrt pé-pugn as ciama "càuss an arvers". A l'é generalman tirà con la part darera dël talon.

La técnica a peul esse realisà:
dël pé anans o darera con n'estension dla cheussa ansima al còrp e cost (sensa chité l'aversari dj'euj)
dël pé darera con un pivò pì o men grand ëd l'apògg a tèra
dël pé darera con na rotassion completa ëd l'apògg (scasi na gira antrega) ch'a fa perde ëd vista l'aversari durant un cit moment. Costa técnica a l'é denominà "arvirà" (an anglèis spinning hook kick o turning kick), e a l'é pitòst potenta për l'afrontament ëd contat pien.

Doe fasson ëd percussion a co-esisto:
Métod dit "gamba tendùa" (bilansà con l'anca) anté che l'assion prinsipal a l'é n'estension dla cheussa ansima al còrp dà con na viva contrassion dij mùscoj dle ciape e n'estension dorsal.
Métod dit "foèt" ("colp ëd foèt" a l'anvers antorn ël ginoj) visadì an avzinand ël talon vers la ciapa).
Na combinassion dla fasson "gamba tendùa" e dla fasson "foèt" a l'é motobin soens dovrà.

Àutre fasson
Ës càuss-sì a l'é portà ëdcò ëd fasson "arvirà" e "saùtà" ansema, as ciama an anglèis: jumping hook kick (o flying kick). A l'é dovrà an càuss ëd càuss a ramassa o a faussìa ciamà an piemontèis "càuss a ramassa tornant".

Categorìa:Art marsiaj